Arne Nævra

Arne Nævra (født 1953) er en norsk naturfotograf, filmprodusent  og politiker (SV). Han var valgt inn på Stortinget som representant for Buskerud fra 2017 til 2021 og var innvalgt på fylkestinget i Buskerud i perioden 1979–1983.
Nævra har en lang karriere som naturfotograf og naturfilmskaper. Han var i mange år knyttet til naturredaksjonen i NRK, og som bidragsyter til programserien Ut i naturen. I begynnelsen av 1990-årene hadde han ideen til en direktesending fra en tiurleik i Holleia i Buskerud en lørdag morgen. Nævra regisserte og var programleder for programmet, som ble sendt av NRK i 1993 som Tiurleik direkte. Han har senere produsert flere omfattende serier i eget selskap (NaturBilder) for NRK, blant annet familieserien Vi på Langedrag (27 episoder), som var en av landets første, lange dokudramaproduksjoner; Villdyr og villmark (2003–2004); Antarktis – en eventyrlig seilas (2008) og Norske Naturperler (2014) som han laget sammen med Torgeir Beck Lande. 
I 2013 fikk han Friluftslivets Hederspris og i 2014 Helge Ingstad-prisen. Samme år ble han også tildelt prisen som Årets Villmarking (sammen med Torgeir Beck Lande).


== Filmografi (utvalg) ==
Om ikke annet er nevnt, er verkene produsert for og/eller vist i NRK.

2016–2017: Min natur (serie på 4 episoder à 39 min.), produsert sammen med Torgeir B. Lande2015: Skoggangsmann – en tiurleik i Holleia (39 min.), produsert sammen med Torgeir B. Lande2015: Skoggangsmann – et trolltjern i Holleia (29 min.) Begge omklippet i engelsk times-versjon. Orod. sammen med Torgeir B. Lande.
2014: Norske naturperler (serie på 8 episoder à 39 min.) Den hittil største klassiske naturserien produsert i Norden.Prod. sammen med Torgeir B. Lande.
2011: I villreinfjell og ørretvann – portrettprogram for NRK om friluftsmannen Stein Lier-Hansen, produsert sammen med Torgeir B. Lande
2011: Blant konger og keisere (naturdokumentar på 55 min. om de to største pingvinartene)
2010–2011: Arne Nævra møter (serie på tre timeslange produksjoner for NRK)
Bjørn på nært hold
Isbjørn på nært hold
Kjempeelg på nært hold2008: Antarktis – en eventyrlig seilas (serie på 3 episoder à 29 min.) – Arne Nævra og Stein P. Aasheim seiler fra Falklandsøyene via Sør-Georgia til Den antarktiske halvøya, i Shackletons og Amundsens kjølvann.
2006: Gubben mot strømmen – portrettprogram om naturmannen og naturverneren Paul Granberg i Koppang
2005: Ulv–skrubb–gråbein – og jakten på dens vesen
2005: Svalbardopplevelser – en rundreise rundt øygruppa, med blant andre Jon Michelet
2005: Polar Bear Alcatraz (naturprogram på 50 min.) – om isbjørn på Vrangeløya, for National Geographic; samproduksjon med Parthenon Entertainment, London2003–2004: Villdyr og villmark (serie på 9 episoder à 29 min.) – dyr på nært hold i flere verdenshjørner2001: Vi på Langedrag (serie på 27 episoder à 25 min.) for NRK.
1998: Elgenes dal – program om ett år blant kjempeelgene i Sarek nasjonalpark i Sverige
1997: Hopen – der folk og isbjørn møtes
1996–1997: Living Europe (norsk tittel: Europa naturligvis) – britisk naturserie, der Nævra var hovedfotograf og assistant producer for et program om dyrelivet i Arktis; produsert av Green Umbrella, U.K., i samproduksjon med NRK
1996: Tiurleik direkte. Med OB og en rekke kameraer - direktesending fra en tiurleik i Holleia, Buskerud en lørdag morgen. Nævra med idé, regi og programledelse.
1993: Bjørn i grenseland (naturprogram på 50 min.) – om den skandinaviske brunbjørnen


== Referanser ==


== Eksterne lenker ==
(en) Arne Nævra – kategori av bilder, video eller lyd på Commons 
(en) Arne Nævra på Internet Movie Database 
(no) Arne Nævra hos Stortinget 
(no) Arne Nævra hos Norsk senter for forskningsdata